PATVIRTINTA

Rokiškio rajono savivaldybės tarybos

2023 m. balandžio 27 d. sprendimu Nr. TS-

**ROKIŠKIO RAJONO SAVIVALDYBĖS ŠVIETIMO ĮSTAIGŲ VIRTUVĖS ĮRANGOS ĮSIGIJIMO HIGIENOS REIKALAVIMAMS VYKDYTI TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės švietimo įstaigų virtuvės įrangos įsigijimo higienos reikalavimams vykdyti tvarkos aprašas (toliau – Aprašas) reglamentuoja bendrojo ugdymo mokyklų, ikimokyklinių ir priešmokyklinių ugdymo įstaigų, daugiafunkcinių centrų (toliau – Švietimo įstaigos) finansavimo iš biudžeto lėšų vertinimo kriterijus, poreikio pateikimą, lėšų skyrimą.

2. Konkretų Rokiškio rajono savivaldybės tikslinės paskirties lėšų dydį kiekvienais metais, patvirtina savivaldybės biudžetą, nustato Rokiškio rajono savivaldybės taryba, numatydama jas savivaldybės administracijai savivaldybės veiklos plano programos ,,Ugdymo kokybės ir mokymosi aplinkos užtikrinimas“ (02) priemonei ,, Darželiams, mokykloms - įrangai įsigyti, higienos reikalavimų vykdymui“. Lėšas administruoja jų asignavimų valdytojas – Švietimo ir sporto skyrius.

**II SKYRIUS**

**FINANSAVIMO VERTINIMO KRITERIJAI**

3. Lėšos Švietimo įstaigų virtuvės įrangai įsigyti higienos reikalavimams vykdyti kiekvienais metais skiriamos iš programos ,,Ugdymo kokybės ir mokymosi aplinkos užtikrinimas“ Rokiškio rajono savivaldybės tarybos sprendimu siekiant pagerinti ugdymo(si) aplinką.

4. Finansavimas skiriamas vadovaujantis šiais vertinimo kriterijai:

4.1. higienos reikalavimų neatitikimo aktai;

4.2. įranga neatitinkanti saugos reikalavimų;

4.3. sugedusi, susidėvėjusi, neveikianti įranga;

4.4. tausojantį maistą gaminti įranga;

4.5. ekonomiškesnė įranga.

**III SKYRIUS**

**POREIKIO PATEIKIMO IR SVARSTYMO TVARKA**

5. Švietimo įstaigos virtuvės įrangos poreikį pateikia iki kiekvienų einamų metų gegužės 10 d. užpildydamos paraišką (1 priedas) per Google formą <https://forms.gle/R9vCHeREPB6rED4u9> .

6. Priemonės vykdytojas apibendrina Švietimo įstaigų pateiktą virtuvės įrangos higienos reikalavimams vykdyti poreikį ir teikia komisijai.

7. Ne vėliau kaip per 15 darbo dienų nuo visų paraiškų pateikimo Švietimo įstaigų poreikį virtuvės įrangai įsigyti vertina ir lėšas paskirsto komisija, sudaryta Rokiškio rajono savivaldybės administracijos direktoriaus įsakymu.

8. Paskirsčius lėšas teikiama Rokiškio rajono savivaldybės administracijos direktoriui tvirtinimui biudžeto lėšų paskyrimą Švietimo įstaigoms virtuvės įrangai įsigyti ir atnaujinti.

**IV SKYRIUS**

**LĖŠŲ SKYRIMAS IR ATSISKAITYMAS**

9. Biudžeto lėšos, skirtos Švietimo įstaigoms virtuvės įrangai įsigyti ir atnaujinti, tvirtinamos Rokiškio savivaldybės administracijos direktoriaus įsakymu, atsižvelgiant į Lėšų paskirstymo Rokiškio rajono švietimo įstaigoms virtuvės įrangos įsigijimo higienos reikalavimams vykdyti komisijos protokolą ir parengtą lentelę (2 priedas).

10. Su Švietimo įstaigomis sudaroma Savivaldybės lėšų naudojimo sutartis, vadovaujantis Rokiškio rajono savivaldybės administracijos direktoriaus įsakymu patvirtinta biudžeto lėšų naudojimo sutarties forma ir jos priedais.

11. Švietimo įstaigos pateikia finansines ataskaitas (pagal savivaldybės biudžeto naudojimo sutartį) iki einamųjų metų gruodžio 10 d.

12. Nepanaudotas biudžeto lėšas, bet ne vėliau kaip iki einamųjų metų gruodžio 15 d., Švietimo įstaigos grąžina į Rokiškio rajono savivaldybės biudžeto atsiskaitomąją banko sąskaitą, kuri nurodyta savivaldybės biudžeto lėšų naudojimo sutartyje.

**V SKYRIUS**

**BAIGIAMOSIOS NUOSTATOS**

13. Programos „Ugdymo kokybės ir mokymosi aplinkos užtikrinimas“ vykdymą, paskirtų asignavimų naudojimo teisėtumą ir ekonomiškumą kontroliuoja asignavimų vykdytojas – Švietimo ir sporto skyriaus vedėjas.

14. Vykdytojai, pažeidę aprašo ar / ir sudarytos sutarties reikalavimus, atsako teisės aktų nustatyta tvarka.

15. Šis Aprašas tvirtinamas, keičiamas ir pripažįstamas netekusiu galios savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės švietimo įstaigų virtuvės įrangos įsigijimo, higienos reikalavimams vykdyti, tvarkos aprašo

1 priedas

**ROKIŠKIO RAJONO SAVIVALDYBĖS ŠVIETIMO ĮSTAIGŲ VIRTUVĖS ĮRANGOS ĮSIGIJIMO HIGIENOS REIKALAVIMAMS VYKDYTI PARAIŠKA**

|  |  |  |  |  |  |
| --- | --- | --- | --- | --- | --- |
| Eil.  Nr. | Švietimo įstaigos pavadinimas | Virtuvės įrangos pavadinimas | Lėšų poreikis | Poreikio pagrindimas | Pastabos |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Rokiškio rajono savivaldybės švietimo įstaigų virtuvės įrangos įsigijimo, higienos reikalavimams vykdyti, tvarkos aprašo

2 priedas

**LĖŠŲ …..…. METAMS PASKIRSTYMAS ROKIŠKIO RAJONO SAVIVALDYBĖS ŠVIETIMO ĮSTAIGŲ VIRTUVĖS ĮRANGAI ĮSIGYTI HIGIENOS REIKALAVIMAMS VYKDYTI**

|  |  |  |
| --- | --- | --- |
| Eil.  Nr. | Švietimo įstaigos pavadinimas | Lėšos (Eur) |
|  |  |  |
|  |  |  |
|  |  |  |
|  |  |  |